

МОНГОЛ УЛСЫН ХУУЛЬ

2017 оны 04 сарын 14 өдөр Төрийн ордон, Улаанбаатар хот

**ЦЭРГИЙН АЛБА ХААГЧИЙН ЭРХ ЗҮЙН**

 **БАЙДЛЫН ТУХАЙ ХУУЛЬД ӨӨРЧЛӨЛТ**

**ОРУУЛАХ ТУХАЙ**

 **1 дүгээр зүйл.**Цэргийн алба хаагчийн эрх зүйн байдлын тухай хуулийн 9 дүгээр зүйлийн 9.5 дахь хэсгийг доор дурдсанаар өөрчлөн найруулсугай:

 “9.5.Гадаадын цэргийн сургууль, академи, дамжаанд суралцагчийг сонгон шалгаруулах, сургалтын тэтгэлгийн хэмжээ, тэтгэлэг олгох журмыг Засгийн газар батална.”

 **2 дугаар зүйл.**Цэргийн алба хаагчийн эрх зүйн байдлын тухай хуулийн 7 дугаар зүйлийн 7.1.1 дэх заалтын “18 өдөр” гэснийг “15 өдөр” гэж, мөн зүйлийн 7.1.10 дахь заалтын “цалин хөлс” гэснийг “сургалтын тэтгэлэг” гэж тус тус өөрчилсүгэй.

 **3 дугаар зүйл.**Цэргийн алба хаагчийн эрх зүйн байдлын тухай хуулийн 7 дугаар зүйлийн 7.1.7, 7.1.17, 7.1.21 дэх заалтыг тус тус хүчингүй болсонд тооцсугай.

 МОНГОЛ УЛСЫН

 ИХ ХУРЛЫН ДАРГА М.ЭНХБОЛД